Document ID: 32005R0891

ΚΑΝΟΝΙΣΜΌΣ (ΕΚ) αριθ. 891/2005 ΤΗΣ ΕΠΙΤΡΟΠΉΣ
της 14ης Ιουνίου 2005
σχετικά με την τροποποίηση του κανονισμού (ΕΚ) αριθ. 458/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή μαλακού σίτου που κατέχει ο τσεχικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2131/93 της Επιτροπής (2) καθορίζει τις διαδικασίες και τους όρους για την πώληση των σιτηρών που κατέχουν οι οργανισμοί παρέμβασης.
(2)
Ο κανονισμός (ΕΚ) αριθ. 458/2005 της Επιτροπής (3) προκήρυξε διαρκή δημοπρασία για την εξαγωγή 300 000 τόνων μαλακού σίτου που κατέχει ο τσεχικός οργανισμός παρέμβασης.
(3)
Η Τσεχική Δημοκρατία ενημέρωσε την Επιτροπή σχετικά με την πρόθεση του τσεχικού οργανισμού παρέμβασης να προβεί σε αύξηση κατά 100 000 τόνους της ποσότητας που τίθεται σε δημοπρασία για εξαγωγή. Δεδομένης της κατάστασης της αγοράς, πρέπει να δοθεί θετική απάντηση στο αίτημα της Τσεχικής Δημοκρατίας.
(4)
Λαμβάνοντας υπόψη την αύξηση των ποσοτήτων που τίθενται σε δημοπρασία, κρίνεται αναγκαίο να τροποποιηθούν οι αποθεματοποιημένες ποσότητες ανά περιοχή αποθεματοποίησης που περιλαμβάνονται στο παράρτημα Ι του κανονισμού (ΕΚ) αριθ. 458/2005.
(5)
Συνεπώς, πρέπει να τροποποιηθεί ο κανονισμός (ΕΚ) αριθ. 458/2005 αναλόγως.
(6)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 458/2005 τροποποιείται ως εξής:
1)
Το άρθρο 2 αντικαθίσταται από το ακόλουθο κείμενο:
«Άρθρο 2
1. Η δημοπρασία αφορά ανώτατη ποσότητα 400 000 τόνων μαλακού σίτου για εξαγωγή προς όλες τις τρίτες χώρες εκτός από την Αλβανία, τη Βουλγαρία, την Κροατία, την πρώην Γιουγκοσλαβική Δημοκρατία της Μακεδονίας, τη Βοσνία-Ερζεγοβίνη, το Λιχτενστάιν, τη Ρουμανία, τη Σερβία και Μαυροβούνιο (4) και την Ελβετία.
2. Οι περιφέρειες στις οποίες έχουν αποθεματοποιηθεί οι 400 000 τόνοι μαλακού σίτου αναφέρονται στο παράρτημα Ι.
2)
Το παράρτημα Ι αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 2005.

Labels: 3
17
18